**REPUBLIKA HRVATSKA Razina 31**

**BRODSKO POSAVSKA ŽUPANIJA RKDP 9843**

**OŠ ANTUN MIHANOVIĆ OIB 83875834457**

**Slavonski Brod Matični br. 03070859**

Klasa: 400-04/24-01/2

UR.broj:2178-1-3-24-1

U Slavonskom Brodu, 25.03.2024.

 **ŠKOLSKI ODBOR**

**OŠ ANTUN MIHANOVIĆ, SLAVONSKI BROD**

**PREDMET: Obrazloženje izvješća o Izvršenju financijskog plana**

 **za razdoblje od 01.01.2023. do 31.12.2023. godine.**

Pravilnik o polugodišnjem i godišnjem izvještaju o izvršenju proračuna i financijskog plana koji je stupio na snagu 25.07.2023. god. i objavljen u NN br.85/2023 donesen je na temelju čl.76 st.3 i čl.81 st.3 Zakona o proračunu. Sadržaj, podnošenje i donošenje izvještaja o izvršenju financijskog plana proračunskog i izvanproračunskog korisnika propisan je čl. 81.-87. Zakona o proračunu NN br.144/21. kao i obveza i sadržaj polugodišnjeg i godišnjeg izvještaja o izvršenju proračuna. Ovim Zakonom propisani su i rokovi u kojima upravljačko tijelo (Školski odbor) proračunskog korisnika mora usvojiti izvještaj o izvršenju financijskog plana. Za 2023. godinu izvještaj se dostavlja na usvajanje do 02. travnja 2024. god. a polugodišnji za 2024. godinu do 31. srpnja 2024. godine.

Članak 81. Zakona o proračunu propisuje da izvještaj o izvršenju financijskog plana sadrži opći i posebni dio, obrazloženje i posebne izvještaje.

1. **OPĆI DIO** izvještaja o izvršenju financijskog plana sadrži:

-sažetak A Računa prihoda i rashoda

 -Prihodi i rashodi prema ekonomskoj klasifikaciji

 -Prihodi i rashodi prema izvorima financiranja

 -Rashodi prema funkcijskoj klasifikaciji

1. **POSEBNI DIO** izvještaja o izvršenju financijskog plana sadrži:

-izvršenje prema programskoj klasifikaciji te razini odjeljka ekonomske klasifikacije i izvorima financiranja

1. **OBRAZLOŽENJE** općeg i posebnog dijela
2. **POSEBNE IZVJEŠTAJE** Izvještaj o korištenju sred. fondova Evropske unije.

Škola je ostvarila prihod od više izvora a to su Ministarstvo znanosti i obrazovanja, Grada Slavonskoga Broda – uprava društvene djelatnosti, manjeg dijela županije te vlastitih izvora. Ukupan prihod Ministarstva odnosi se na plaće djelatnika i sve naknade i nagrade prema kolektivnom ugovoru (jubilarne nagrade, pomoći, regres, božićnice i sl.) Grad Slavonski Brod financira materijalne troškove, energiju te hitne intervencije. Isto tako Grad dijelom financira i plaće za pomoćnike u nastavi te plaće za djelatnice u produženom boravku.

1. **OPĆI DIO**
2. **RAČUN PRIHODA I RASHODA**

Račun prihoda i rashoda sadrži prikaz ukupno ostvarenih prihoda i ostvarenih rashoda na razini razreda ekonomske klasifikacije. Brojčana oznaka funkcijske klasifikacije veže se uz rashode iskazane prema računima ekonomske klasifikacije svake aktivnosti i projekta. Klasifikacija naše škole je 0912 Osnovno obrazovanje. Klasifikacija 0960 Dodatne usluge u obrazovanju odnosi se na usluge školske kuhinje. Indeks izvršenja u odnosu na plan je 101,07%

**PRIHODI**

Prihodi proračuna za 2023. planirani su u iznosu od 1.800.329,72 € a ostvareni prihodi za razdoblje 01. siječnja do 31. prosinca iznose 1.813.382,99, što u odnosu na plan predstavlja ostvarenje od 100,73 % Ukupni prihodi se odnose na prihode poslovanja u iznosu od 1.813.181,48 € i prihode za nabavu nefinancijske imovine u iznosu od 201,51 €

Skupina 63 – Pomoći iz inozemstva i od subjekata unutar općeg proračuna

Prihodi od pomoći planirani u iznosu od 1.434.778,95 € a ostvareni u iznosu od 1.590.704,70 (110,87%) Odnose se na prihod Ministarstva znanosti i obrazovanja za plaće i materijalna prava zaposlenih. Ove godine uvedena je besplatna užina za sve učenike, povećala su se i materijalna prava (regres, božićnica na 300 €). Na ovoj skupini također su planirana sredstva projekta Erasmus u iznosu od 3.981,68 € međutim sredstva nisu uplaćena do kraja 2023. godine nego 09.02.2024. godine.

Skupina 65 - Prihodi od administrativnih pristojbi i pristojbi po posebnim propisima

Ovi prihodi planirani su u iznosu od 31.170,35 €, a ostvareni su u iznosu od 6.801,94 (21,82%). Odnose se na uplatu roditelja za kazalište, uplate agencija za dnevnice, osiguranje učenika. Razlog ovog smanjenja u odnosu na plan dogodio se zbog ukidanja plaćanja šk. užine budući da su od drugog mjeseca krenuli kuhani obroci u školama koji su besplatni za sve učenike a što nismo imali saznanja u trenutku planiranja.

Skupina 66 – Prihodi od prodaje proizvoda i robe te pruženih usluga i prihodi od donacija te povrati po protestiranim jamstvima

Ovi prihodi su planirani u iznosu od 398,17 €. Planiran je prihod od najma učionice za potrebe škole „Ivora“. Međutim škola „Ivora“ je odustala od korištenja učionice, ali je ostvaren prihod (a koji nije planiran) od donacije knjiga i donacije školskog sportskog saveza za nabavku rekvizita tjelesno zdravstvene kulture te donaciju firme Dexter do.o. za likovnu učionicu. Ostvaren je prihod u iznosu od 1.031,67 €

Skupina 67 – Prihodi iz nadležnog proračuna za financiranje redovne djelatnosti

Prihodi iz nadležnog proračuna planirani su u iznosu od 329.290,50 €, a ostvareni u iznosu od 214.211,83 € (65,05%). Odnose se na prihode koji pokrivaju troškove zaposlenih , materijalne rashode, rashode za usluge, financijske rashode te ostale nespomenute rashode. Isti se odnose i na troškove zaposlenih u programu produženog boravka i helpinga, programa Lunch box i Školska shema voća i mliječnih proizvoda. Radili smo rebalans plana za 2023 god. što se tiče ove skupine jer smo sredstva za energente umanjili za 12.297,00 € i prenamijenili na ostale troškove gdje smo probili pozicije. Na ovoj poziciji smo također planirali besplatnu užinu učenika ali je knjižena na skupinu 63 sredstva MZO-a a ne kao sredstva Osnivača Grada Slav. Broda.

Skupina 72- Prihodi pod prodaje proizvedene dugotrajne imovine

Planirani su prihodi 212,36 € a ostvareni 201,51 € Eura što je 94,89 % u odnosu na plan.

Ove godine je otplaćen jedan školski stan i još jedan se otplaćuje do kraja 2024. godine.

**RASHODI**

Rashodi proračuna za 2023. godinu planirani su u iznosu od 1.800.329,72 €. U razdoblju od 01. siječnja do 31. prosinca ostvareni rashodi iznose 1.819.594,32 € (101,07%) u odnosu na ukupne planirane rashode proračuna za 2023. godinu.

Skupina 31 – Rashodi za zaposlene

Ostvareni su rashodi u iznosu od 1.525.559,01 (105.28 %). U ukupnim izvršenim rashodima najveći dio se odnosi na rashode za zaposlene (plaće i naknade prema kolektivnom ugovoru). U ovim rashodima nalaze se i rashodi za zaposlene u programu produženog boravka i pomoćnika u nastavi koji se isplaćuju kao rashodi Grada Slavonskog Broda. Osim toga pristigle su i tužbe djelatnika za isplatu razlike neisplaćene plaće za 2015. i 2016. godinu. Zadnja isplata tužbi je isplaćena 21.07.2023. godine. Povećana je i osnovica plaće za 7%

Skupina 32 – Materijalni rashodi

Ostvareni su u iznosu od 249.732,93 što je u odnosu na plan indeks ostvarenja (81,64%) Razlog tome je kao što sam već navela planirana uplata učenika za školsku kuhinju u iznosu od 24.833,76 € (kao vlastita sredstva), budući da nismo imali saznanja o besplatnoj užini za sve učenike u trenutku izrade plana za 2023. godinu. Sredstva u iznosu od 112.183,95 € planirana su i knjižena kao sredstva MZO-a. Materijalne rashode čine i naknade troškova zaposlenima (prijevoz na posao i s posla, str. usavršavanja zaposlenika, rashodi za materijal i energiju, rashodi za usluge, ostali nespomenuti rashodi poslovanja.

Skupina 37 – Naknade građanima i kućanstvima na temelju osiguranja i druge naknade

Izvršenje u razdoblju od 01. siječnja do 31. prosinca iznosi 27.246,98 što je 97,79 % od planiranih rashoda ove skupine. Ovi rashodi odnose na nabavku udžbenika za školsku godinu 2022./2023 i 2023/2024. god. te prijevoz učenika s poteškoćama koje plaća Ministarstvo znanosti i obrazovanja.

Skupina 42 – Rashodi za nabavu proizvedene dugotrajne imovine

Planirani rashodi za dugotrajnu imovinu u iznosu od 17.562,99 € ostvareni su u iznosu od 17.055,40€ (97,11%). Odnose se na nabavku uredske opreme i namještaja, nabavku knjiga za knjižnicu i udžbenike.

1. **POSEBNI DIO**

Rashodi poslovanja i rashodi za nabavu nefinancijske imovine ostvareni su u ukupnom iznosu od 1.819.594,32 € te se raspoređuju prema programima, aktivnostima i izvorima financiranja. Indeks izvršenja u odnosu na plan je 101,07%.

**Program 300102 – Decentralizirane funkcije -OŠ Antun Mihanović**

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja, kao i za rashode i nabavu nefinancijske imovine. Rebalansom plana planirano je 100.303,45 € i ostvareno je 100.303,45 € (100%). Najveći udio u ovim rashodima ima projekt *300101-02 Materijalni rashodi* kod kojih je ostvareno 83.011,09 € što je 100% u odnosu na plan a odnosi se na naknade troškova zaposlenima, rashodima za materijal i energiju, rashodi za usluge te ostali nespomenuti rashodi. Kod projekta 300102-02 Tekuće i investicijsko održavanje objekata također je rebalansom plana ostvareno 100%. Rebalans plana na ovoj poziciji donesen iz razloga što je bila potrebna izmjena podova u uredima i pojačana kontrola ispravnosti kotlova za grijanje.

**Program 300202 - Vlastita djelatnost – OŠ Antun Mihanović**

Ovim sredstvima se pokrivaju troškovi terenske nastave s učenicima te ostali materijalni rashodi i rashodi za nabavu nefinancijske imovine koji se ne financiraju decentraliziranim funkcijama nego iz vlastitih sredstava. Planirano je 32.278,58 € a ostvareno je 7.796,42 € (24,15%). Razlog tome je što učenici ne financiraju užinu te nije bilo uplata na račun škole. Najveći iznos ima projekt 300201-02 Materijalni rashodi gdje je ostvareno ukupno 7.588,67 € ( 24,11%) od planiranog. Odnosi se najvećim dijelom na službena putovanja i natjecanja učenika, na kazalište učenika i ekskurzije, osiguranje učenika, troškovi popravka oštećeni laptopa i udžbenika.

**Program 3003 Osnovno školstvo iznad državnog standarda OŠ Antun Mihanović**

**Projekt 300301-Produženi boravak**

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja koji pokrivaju troškove zaposlenih u programu Produženog boravka, konkretno, plaće, prijevoz i materijalna prava. Planirano je 52.554,64 € a ostvareno 55.718,17 € što je 106,02% od planiranog. Porast osnovice plaće u javnim službama i materijalnih prava prati i plaće djelatnica u produženom boravku.

**Projekt 300306 Financiranje školske prehrane od strane MZO**

Novi projekt kojim se financira užina za sve učenike. Planirano je 112.183,95 € a ostvareno 89.949,77€ što je u odnosu na plan 80,18% . Školi se dostavljaju kuhani obroci a nadamo se da će početkom iduće školske godine školska kuhinja samostalno početi sa radom.

**Projekt 300307 Financiranje higijenskih potrepština**

Ovaj program nije planiran jer je Ministarstvo rada i mirovinskog sustava donijelo odluku o opskrbi ustanova besplatnim zalihama higijenskih potrepština u lipnju 2023. godine. Uplaćena su sredstva u iznosu od 1.044,60 €. A potrošeno 1.044,57 € dakle sva sredstva su namjenski potrošena.

**Program 300402- Helping- OŠ Antun Mihanović**

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja koji pokrivaju troškove zaposlenih u programu Helping, odnosno, plaće, prijevoz i materijalna prava. Planirano je 49.902,32 € a ostvareno je 45.748,05 € što je 91,68%. izvršenja.

**Program 300502- Lunch Box – OŠ Antun Mihanović**

Cilj i svrha ovoga projekta je pružanje nefinancijske pomoći u vidu podjele hrane u školama za učenike od posebne socijalne skrbi ili riziku od siromaštva. Izvršenje u odnosu na plan je 52,56 % Ovaj projekt završava u lipnju 2023. godine kako je i planirano.

**Program 300602 – Plaće i ostali rashodi – MZO- OŠ Antun Mihanović**

Sastoji se od aktivnosti i projekata kojima je cilj osigurati sredstva za materijalne i financijske rashode poslovanja kao i za rashode za nabavu nefinancijske imovine. Planirano je 1.434.778,96€ a ostvareno je 1.505.783,43€ (104,95%). Program se sastoji od rashoda za zaposlene koji se odnose na rashode za plaće i materijalna prava zaposlenika . Ostali rashodi odnose se na isplate sudskih tužbi za neisplaćene plaće 2015 i 2016 god. Prijevoz učenika i nabavku udžbenika i školske lektire.

**Program 300702- Shema školskog voća i mlijeka – OŠ Antun Mihanović**

Cilj i svrha ovog projekta je promicanje uravnotežene prehrane i dobrih prehrambenih navika djece u odgojno-obrazovnim ustanovama. Izvršenje u odnosu na plan je 56,54%.

Skupina 304602 – Projekt Erasmus

Sredstva fondova Evropske unije troše se namjenski. Očekivano je da će do kraja 2023. godine biti još jedna uplata sredstava po završenom projektu ali je uplaćena u veljači 2024. god.

Sredstva su se uglavnom potrošila za str. usavršavanja i nabavku opreme.

**ZAKLJUČAK**

Godišnji izvještaj izvršenja financijskog plana za 2023. godinu čini izvršenje prihoda i rashoda te primitaka i izdataka po ekonomskoj klasifikaciji, te izvršenje rashoda prema izvorima i programskoj klasifikaciji.

Proračun za razdoblje od 01. siječnja do 31.prosinca 2023. godine za OŠ Antun Mihanović, Slavonski Brod pokazuje da su sredstva utrošena u skladu s podacima u iskazanom planu.

U Slavonskom Brodu, 25.03.2024.

Voditelj računovodstva, Ravnateljica

Kata Tonković Snježana Vinarić, prof.